Το Βερολίνο καλεί την Ελλάδα να μη θέσει σε κίνδυνο τον στόχο του πρωτογενούς πλεονάσματος στο 3,5%...

Του Παντελή Βαλασόπουλου - Ανταπόκριση, Βερολίνο και της Σίσσυς Σταυροπιερράκου



Το Βερολίνο καλεί την Ελλάδα να μη θέσει σε κίνδυνο τον στόχο του πρωτογενούς πλεονάσματος στο 3,5% και επισημαίνει πως ο στόχος αυτός δεν έχει αλλάξει, ούτε και πρόκειται να αλλάξει. Παράλληλα «ασφυξία» σε 10 μέτωπα για την ελληνική οικονομία.



Αυστηρό μήνυμα στην κυβέρνηση, αλλά και σε αυτήν που θα προκύψει από τις εκλογές, να τηρηθούν όσα έχουν συμφωνηθεί στέλνει το Βερολίνο. Το γερμανικό υπουργείο Οικονομικών καλεί την Ελλάδα να μη θέσει σε κίνδυνο τον στόχο του πρωτογενούς πλεονάσματος στο 3,5% και επισημαίνει πως ο στόχος αυτός δεν έχει αλλάξει, ούτε και πρόκειται να αλλάξει. Σε αντίθετη περίπτωση, μάλιστα, το Βερολίνο απειλεί την Αθήνα με αναστολή των μέτρων ελάφρυνσης του ελληνικού χρέους και με «πάγωμα» της επιστροφής των κερδών των ελληνικών ομολόγων.



Η Realnews είχε γράψει ήδη πριν από δύο εβδομάδες ότι οι Γερμανοί παρακολουθούν με αυξημένη προσοχή τις εξαγγελίες της ελληνικής κυβέρνησης για παροχές, ότι είναι ανήσυχοι για το ενδεχόμενο δημοσιονομικής εκτροπής και ότι οι δεσμεύσεις για υψηλά πρωτογενή πλεονάσματα που έχει αναλάβει η Ελλάδα δεν έπρεπε να θιγούν, καθώς αποτελούν τη βάση για τη βιωσιμότητα του ελληνικού χρέους. Είχε γράψει, επίσης, πως η ανακωχή ανάμεσα στους δανειστές -του Βερολίνου συμπεριλαμβανομένου- και την ελληνική κυβέρνηση σε ό,τι αφορά την πορεία της οικονομίας θα τερματιζόταν μετά τις ευρωεκλογές, με συνέπεια τα μηνύματα προς την Αθήνα να γίνουν πιο αυστηρά.



Διαβάστε εδώ το δημοσίευμα της Realnews